COMUNA SÂNTANDREI

Nr. 5825 din 20.04.2022
INFORMARE privind intenţia de elaborare 

Plan Urbanistic Zonal ” Lotizare teren pentru locuințe cu funcțiuni complementare, 
localitatea Sântandrei, nr.cad.7072, 8216,8217, comuna Sântandrei, județul Bihor”
Proiectant: SIMSTA SRL – șef pr.arh.diplomat Dolog Valentin, proiectant arh.Simuleac Lucian
Primăria comunei Sântandrei anunță intenția de elaborare a unui plan urbanistic zonal de lotizare teren pentru locuințe și funcțiuni complementare, la inițiativa proprietarilor de teren DEMCON DESIGN SRL, Sabău Angela, Morozova Valentina, Moneci Cornelia, Bucurean Ana, Demeter Călin, Demeter David și Demeter Patricia.
Terenul propus pentru reglementare, este situat în intravilan, partea estică a localității Sântandrei, fiind mărginit la nord de un teren arabil în intravilan identificat cu nr.cad.1454, la vest de terenul aferent canalului Peța identificat cu nr.cad.10475, la est de str.Rozmarinului, la sud de parcele aferente străzii Plaiului.Accesul se face din strada Rozmarinului.
Imobilul studiat este compus din trei terenuri  identificate cu nr.cad.7072 / CF nr.7072 cu suprafața de 5800 mp, nr.cad.8216 / CF nr.8216 cu suprafața de 6075 mp,  nr.cad.8217 / CF nr.8217 cu suprafața de 2025 mp, având suprafața totală de 13900 mp. 
Conform PUG 2006, terenul analizat se află în UTR 4, zonă de locuințe cu funcțiuni complementare (zone verzi, comerț, servicii), cu interdicție temporară de construire până la intocmirea de P.U.Z./P.U.D. 
Prin P.U.Z. se vor defini funcțiunile zonei, se va reglementa accesul, retragerile construcțiilor, regimul maxim de înălțime, gradul de ocupare a terenurilor, dotarea cu utilități,  cerințele HGR nr.525/1996 privind locurile de parcare și zonele verzi aferente.. 

Asigurarea cu utilități, respectiv alimentarea cu energie electrică, iluminat public și gaz se va putea face prin extinderea rețelelor existente pe strada Rozmarinului, iar alimentarea cu apă și canalizarea se va realiza ulterior, după implementarea proiectului pentru 36 de străzi. 
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 20.04 – 29.04.2022. Persoana responsabilă cu informarea şi consultarea publicului este Mihuţa Tudora, consilier la com, partimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 ,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise va fi comunicat în scris persoanelor care au formulat sesizări/ sugestii.

